en en en es en en en en en en en en en en en az en en en en en fr en en en en en en en ml en ml ml ml ml ml ml ml ml ml ml ml ml ml ml en en ml en ml nl ml en ml nl ml sv ml nl ml nl ml fr ml fr ml nl ml fr ml en ml fr ml nl ml en ml en ml en ml nl ml nl ml nl ml en ml en ml en ml en ml nl ml nl ml nl ml nl ml nl ml nb ml nl ml en ml en ml en ml nl ml en ml nl ml nl ml nl ml nl ml nl ml nl ml nl ml nl ml nl ml nl ml nl ml nl ml en ml en ml en ml nl ml nl ml nl ml fr ml nl ml nl ml en ml nl ml nl ml nl ml en ml nl ml nl ml nl es es tr es en
Kerala Malar - Online Malayalam News Portal
Home Homepage News Sports Editorial Tech Politics Business Education Movies Articles Opinion Contact Us
ഭരണകൂടം ഒഴിവാക്കാന്‍ കഴിയാത്ത ഒരു സാത്താനാണെന്ന് പ്രശസ്ത ചിന്തകന്‍ ഹോംബ്‌സ് നിദര്‍ശിക്കുന്നതു കാണാം. ബൈബിളിലെ പഴയ നിയമത്തില്‍ ഞങ്ങള്‍ക്കുവേണ്ടി ഒരു രാജാവിനെ അപേക്ഷിക്കുന്ന ജനതയോട് അവന്‍ നിങ്ങള്‍ക്ക് ദുരന്തങ്ങളേ കൊണ്ടുവരികയുള്ളൂ എന്ന് യഹോവ അരുളി ചെയ്യുന്നുണ്ട്. എന്നാലും തങ്ങള്‍ക്ക് രാജാവിനെ വേണമെന്ന ശാഠ്യമായിരുന്നു ജനത്തിന്.
ഇങ്ങനെ മനുഷ്യചരിത്രം വിരചിതമാകുവാന്‍ തുടങ്ങുന്നതിനും മുമ്പെ ഭരണകൂടമെന്ന സ്ഥാപനത്തിന്റെ സങ്കീര്‍ണത ചര്‍ച്ച ചെയ്യപ്പെട്ടിരുന്നതായി മനസ്സിലാക്കാം. നാടോടികളായ കാട്ടുമനുഷ്യരില്‍ നിന്നും മനുഷ്യന്‍ കൃഷി ചെയ്ത് സ്ഥിരതാമസമാക്കുവാന്‍ തുടങ്ങിയപ്പോഴാണ് തൊഴില്‍ വിഭജനവും, ജനസംഖ്യാപെരുപ്പവും, മിച്ചോല്‍പ്പാദനവും, തുടര്‍ന്ന് ഈ മിച്ചം കാത്തുസൂക്ഷിക്കപ്പെടേണ്ട ആവശ്യകതക്കായി ഗോത്രത്തലവനും അദ്ദേഹത്തിന്റെ നേതൃത്വത്തില്‍ പടയാളികളുമുണ്ടായത്. ലോക ചരിത്രത്തിലെ ആദ്യത്തെ ഭരണകൂടമായിരുന്നു ഗോത്രത്തലവന്റേത്. ആദ്യമൊക്കെ ജനാധിപത്യപരമായി തിരഞ്ഞെടുക്കപ്പെട്ട തലവന്‍ പിന്നീട് ആ സ്ഥാനം പരമ്പരാഗതമാക്കി. ശത്രുഗോത്രങ്ങള്‍ ആക്രമിച്ച് സ്വന്തം ശക്തിപ്രകടനവും, രാജ്യവിസ്തൃതിയും നടത്തി. ഇതിനനൂരൂപമായി ഭരണകൂടത്തിന്റെ ശക്തിയും , സങ്കീര്‍ണതയും ഏറിവന്നു.
ഇങ്ങനെ ഭരണകൂടം മനുഷ്യന്റെ സാമൂഹിക വളര്‍ച്ചയുടെ നെടുന്തൂണായി മാറിയതാണ് ചരിത്ര ദൃഷ്ടാന്തം. എന്നാല്‍ നാം മുമ്പ് ചര്‍ച്ച ചെയ്ത തത്വചിന്താപരമായ പ്രശ്‌നവും അതോടൊപ്പം വളര്‍ന്നുകൊണ്ടിരുന്നു എന്നുമാത്രം. ഭരണകൂടത്തില്‍ വ്യക്തിയുടെ സ്ഥാനം എന്തെന്നതായിരുന്നു പ്രാഥമികമായ ചോദ്യം. ഈ ചോദ്യത്തിന് ഏതുതരം ഭരണകൂടവും നല്‍കുന്ന ഉത്തരം ആദര്‍ശാത്മകമാണ്. ഭരണകൂടം സ്വയം വ്യക്തിയുമായി സമീകരിക്കും. ഭരണവര്‍ഗം, തങ്ങള്‍ ത്യാഗങ്ങളെല്ലാം സഹിച്ച് ഭരണകൂടത്തെ നിലനിര്‍ത്തുന്നത് വ്യക്തികള്‍ക്ക് വേണ്ടിയാണെന്ന് നിരന്തരം വാദിക്കും. അപ്പോള്‍ ഭരണകൂടത്തെ നിലനിര്‍ത്തേണ്ട ബാധ്യത ഓരോ വ്യക്തിയിലും അന്തര്‍ലീനമായിത്തീരും. ഇങ്ങനെ ഭരണകൂടം എന്ന ഭൂഗോളം പേറുന്ന ഹെര്‍ക്കുലിസിന്റെ രൂപമായി മാറുന്നു ഓരോ വ്യക്തിയും.
കൂട്ടായ്മ അയാള്‍ക്ക് ശക്തി നല്‍കുന്നു. ഭരണകൂടം അയാള്‍ക്ക് സംരക്ഷണം നല്‍കുന്നു. ഇതിനു പകരമായി സ്വന്തം അസ്ഥിത്വത്തിന്റെ മുക്കാലും അയാള്‍ പകുത്തു നല്‍കുവാന്‍ ബാധ്യസ്ഥനാകുന്നു. ഇങ്ങനെ വ്യക്തികളുടെ പകുത്തു നല്‍കപ്പെട്ട സ്വത്വഭൂരിപക്ഷമാണ് ഭരണകൂടത്തിന്റെ മൂലധനം. ഈ മൂലധനത്താല്‍ പുഷ്ടിപ്പെട്ട ഭരണകൂടം അങ്ങനെ ഒരു ജോയിന്റ് സ്റ്റോക്ക് കമ്പനിയാണ്.
ഇവിടെയാണ് ഭരണകൂടത്തെപ്പറ്റിയുള്ള കാള്‍ മാര്‍ക്‌സിന്റെ നിരീക്ഷണം കൃത്യമാവുന്നത്. മാര്‍ക്‌സ് പറയുന്നത് മുതലാളിമാര്‍ അവരുടെ ആവശ്യത്തിനായി തട്ടിക്കൂട്ടി ഉണ്ടാക്കിയ ഒരു സംവിധാനം ബൂര്‍ഷ്വാ ഭരണകൂടമെന്നാണ്. അത് ശരിയുമാണ്. ഒരു ജോയിന്റ് സ്റ്റോക്ക് കമ്പനിയില്‍ ലക്ഷക്കണക്കിന് ഓഹരി ഉടമകള്‍ കാണാം. ഒന്നും, രണ്ടും, പത്തും, ഓഹരികള്‍ കൈവശമുള്ളവര്‍. ഇവര്‍ പരസ്പരം അറിയില്ല. കമ്പനിയുടെ പോക്കില്‍ ഇവര്‍ക്ക് ഒരു നിയന്ത്രണവുമില്ല. കമ്പനി ലാഭത്തിലാവുമ്പോള്‍ കിട്ടുന്ന ഡിവിഡന്റില്‍ സന്തോഷിച്ച,് പെണ്‍മക്കളുടെ കല്യാണം നടത്തി, അവര്‍ നിര്‍വൃതി അടയും. നഷ്ടത്തിലായാല്‍ ഉള്ളതെല്ലാം നഷ്ടപ്പെട്ട് പെരുവഴിയിലായി അയാള്‍ വിധിയെ പഴിക്കും.
എന്നാലിതുപോലെയല്ല കമ്പനി ഡയറക്ടര്‍മാരുടെ കാര്യം. ഒറ്റയ്‌ക്കൊറ്റക്കെടുത്താല്‍ എണ്ണത്തില്‍ കൂടുതല്‍ ഓഹരിയുള്ളവരാണ് ഡയറക്ടര്‍മാരാവുന്നത്. കമ്പനിയെ ഓടിച്ചുകൊണ്ടു പോകുന്നതും തീരുമാനമെടുക്കുന്നവരും ഇവര്‍തന്നെ. കമ്പനിയുടെ വളര്‍ച്ചക്കായി ഒറ്റ ഓഹരിക്കാരന്റെ രണ്ടു സെന്റ് സ്ഥലം അവര്‍ ഏറ്റെടുക്കും. അതിനായി കമ്പനിയുടെ ഭാവിയെന്ന വൈകാരിക തന്ത്രവും പ്രയോഗിക്കും. എന്നാല്‍ കമ്പനിയുടെ വളര്‍ച്ചക്ക് സ്വന്തം ഷോപ്പിംഗ് മാള്‍ പൊളിക്കണമെന്നുവന്നാല്‍ കമ്പനിയങ്ങനെ വളരണ്ട എന്നേ അവര്‍ തീരുമാനിക്കുകയുള്ളൂ. കമ്പനിയുടെ ലാഭവിഹിതത്തിന്റെ മഹാപങ്കും സ്വന്തമാക്കുന്ന ഇവര്‍ക്ക് കമ്പനി അടച്ചുപോയാലും നഷ്ടമുണ്ടാവില്ല.
ഇതാണ് സമൂഹത്തിലെ ഭരണവര്‍ഗത്തിന്റെ മെച്ചം. അവര്‍ അവരുടെ താല്‍പ്പര്യത്തിനായി രൂപപ്പെടുത്തിയതാണ് ഓരോ ഭരണകൂടവും. എന്നാല്‍ ഓരോ പൗരനും അതില്‍ തുല്യ പങ്കാളിത്തമുണ്ടെന്ന തോന്നലുണ്ടാക്കും. തങ്ങളുടെ താല്‍പ്പര്യത്തിനായി ചെയ്യുന്ന കാര്യങ്ങള്‍ എല്ലാവരുടേയും നന്മയ്ക്കായാണ് ചെയ്യുന്നതെന്ന ഫീലുമുണ്ടാക്കും. അങ്ങനെ അത്താഴപ്പട്ടിണിക്കാരനായ സാധാരണക്കാരനെ ഭരണവര്‍ഗത്തിന്റെ പ്രത്യയശാസ്ത്രക്കുരുക്കില്‍ കുരുക്കിയിടും. ഈ കുരുക്കുലിരിക്കുമ്പോളുടനീളം അവന്‍ സ്വന്തം താല്‍പ്പര്യങ്ങളോ, സ്വാതന്ത്ര്യമോ തിരിച്ചറിയുകയുമില്ല.
അടുത്തിടെ ഇന്ത്യയില്‍ കോടതി ഇടപെട്ട് മരവിപ്പിച്ച ഇന്ത്യന്‍ വിവര സാങ്കേതിക നിയമത്തിലെ 66-എ വകുപ്പിന്റെ കാര്യംതന്നെയെടുക്കാം. ലോകം കണ്ട ഏറ്റവും കിരാതമായ ഒരു നിയമമായിരുന്നു 66-എ എന്ന ഭാഗം. ഇതിന്‍പ്രകാരം ദേശസുരക്ഷക്ക് ഭീഷണിയാവുന്ന രീതിയില്‍ വെറുപ്പും വിദ്വേഷവും പ്രചരിപ്പിക്കുന്ന പോസ്റ്റുകളിടുന്ന ആരേയും പൊലീസിന് അറസ്റ്റ് ചെയ്യാം. അങ്ങനെയൊരു പോസ്റ്റിന്റെ പേരില്‍ ആരുടേയും മൗലികാവകാശത്തിലേക്ക് കടന്നുകയറാന്‍ ഭരണകൂടത്തിന് കഴിയും. കാരണം ഇവിടെ ഒരു പോസ്റ്റിനെ വെറുപ്പും, വിദ്വേഷവും, വളര്‍ത്തുന്നതായി വിലയിരുത്താനുള്ള മാനദണ്ഡം കൃത്യമായി നിര്‍വ്വചിക്കപ്പെട്ടിട്ടില്ല. ആര്‍ക്കും അരുടെ പേരിലും ഈ കുറ്റം ആരോപിക്കും. ഏതൊരു പോസ്റ്റും ഈ രീതിയില്‍ കുറ്റകരമാണെന്നുകണ്ട് പൊലീസിന് നടപടിയെടുക്കാം. വിചാരണയും, വിധിയുമെല്ലാം, പിന്നീടാണ്.
എന്നാല്‍ അതിനിടക്ക് തങ്ങള്‍ക്ക് ഇഷ്ടമില്ലാത്തവനെ മാനസികമായും, ശാരിരകമായും, ചിത്രവധം ചെയ്യാന്‍ ഭരണകൂടത്തിനാകും. അതുകൊണ്ടുതന്നെ നിരുപദ്രവകരമായ രീതിയില്‍പോലും  ആത്മാവിഷ്‌കാരം നടത്തുന്നതിനും, സ്വതന്ത്ര ചിന്ത വളര്‍ത്തിയെടുക്കുന്നതിനും, വ്യക്തിക്കു മുന്നില്‍ ഭീഷണി ഉയര്‍ത്തുക എന്ന പ്രത്യയശാസ്ത്ര ദൗത്യമാണിവിടെ ഇത്തരം നിയമങ്ങള്‍ ചെയ്യുന്നത്. ഇതിനെയൊക്കെ പ്രശസ്ത ആധുനികോത്തര ചിന്തകനായ മിഷേല്‍ ഫുക്കോ ഭീതിയെ ആന്തരികവല്‍ക്കരിക്കുന്ന ആധുനികതയുടെ മൂലഭാവമായാണ് അവതരിപ്പിക്കുന്നത്. അതായത് നേരെ നിങ്ങളുടെ മേല്‍ കാണാവുന്ന രീതിയില്‍ ഒരു വാളും തൂങ്ങിക്കിടക്കില്ല.
എന്നാല്‍ അദൃശ്യമായ ഒരുപാട് വാളുകള്‍, നിരീക്ഷണാലയങ്ങള്‍, കുന്തമുനകള്‍ എല്ലാം നിങ്ങളെ പഠിച്ചുകൊണ്ടിരിക്കുന്നുണ്ട്. ഇവയെല്ലാം അവിടെ ഉണ്ടെന്ന തോന്നല്‍ നിങ്ങള്‍ക്കുമുണ്ട്. അതുകൊണ്ടുതന്നെ ചിന്തിക്കുവാന്‍ തുടങ്ങുമ്പോള്‍തന്നെ ഈ ഭീഷണികളുടെ അദൃശ്യമായ സാന്നിധ്യത്താല്‍ നിങ്ങള്‍ ചിന്തകളേയും, അവരുടെ ആവിഷ്‌കാരത്തേയും, സെന്‍സര്‍ ചെയ്യാന്‍ നിര്‍ബന്ധിതരാവുന്നു. ഇങ്ങനെ നല്ല അച്ചടക്കമുള്ള പൗരന്മാരായി നിങ്ങള്‍ ജീവിക്കുവാന്‍ പഠിക്കുന്നു. ഇതില്‍ വഴിപ്പെടാതെ ഇടയ്ക്ക് നിങ്ങള്‍ കുതറി മാറിയാല്‍ 66-എ പോലുള്ള നിയമങ്ങള്‍ നിങ്ങളെ നിങ്ങള്‍ക്കും മറ്റുള്ളവര്‍ക്കും ഒരു പാഠമാക്കി മാറ്റും. ഇനി കോടതി വെറുതെ വിട്ടാലോ അത് ഭരണകൂടത്തിന്റെ നിഷ്പക്ഷതയുടെ മകുടോദാഹരണമായി ചിത്രീകിക്കപ്പെടും.
മാര്‍ക്‌സ് ഒരിക്കല്‍ ചരിത്രത്തെ ദേവതകളില്‍ ഏറ്റവും ക്രൂരയെന്ന് വിളിച്ചിട്ടുണ്ട്. കാരണം അനേകായിരം പേരുടെ ശവക്കൂനകള്‍ക്കു മുകളിലാണ് ചരിത്രം സ്വയം സ്ഥാപിക്കുന്നത്. അതിനുവേണ്ടി ഹോമിച്ചവര്‍ക്ക് അതിന്റെയൊന്നും ഫലം നുകരാനുമാവില്ല. ഒന്നും ചെയ്യാത്തവരാവട്ടെ ഈ ഫലമെല്ലാം കൊയ്‌തെടുത്ത് അര്‍മ്മദിക്കുകയും ചെയ്യും. ഇതുപോലെയാണ് ഭരണകൂടവും.
ഭരണകൂടം പടുത്തുയര്‍ത്തപ്പെട്ടത് വ്യക്തി എന്ന അസ്ഥിത്വത്തെ വംശഹത്യ ചെയ്തുകൊണ്ടാണ്. അതുകൊണ്ടുതന്നെ ഭരണകൂടത്തിന്റെ തണലില്‍ വ്യക്തിയെ അന്വേഷിക്കരുത്. പകരം പൗരനെ/പ്രജയെ അന്വേഷിക്കുക. വ്യക്തികള്‍ക്കായുള്ള വിഘ്‌നങ്ങളെ അതിജീവിച്ച് 'വ്യക്തി'യുടെ അംശങ്ങള്‍ ഭരണകൂടത്തിന്‍കീഴില്‍ നിലനില്‍ക്കുന്നത് പൗരന്മാരായാണ്. അതുകൊണ്ടാണ് പൗരാവകാശങ്ങളെ നമ്മള്‍ സാമൂഹിക ജീവിതത്തിന്റെ ജീവശ്വാസമായി കരുതുന്നത്. മോശം ഭരണകൂടങ്ങള്‍ പൗരാവകാശങ്ങള്‍കൂടി തടഞ്ഞുവെക്കുമ്പോള്‍ അത് സ്വന്തം കുഴിതോണ്ടലായിപ്പോകും. കാരണം അവിടെ വ്യക്തിയും ഭരണകൂടവും തമ്മിലുള്ള അദൃശ്യമായ സാമൂഹിക കരാര്‍ ലംഘിക്കപ്പെടുന്നു. പിന്നെ നഷ്ടപ്പെടാന്‍ ഒന്നുമില്ലാത്ത വ്യക്തി ചങ്ങലകളില്‍ നിന്നും സ്വതന്ത്രനാകും. വിപ്‌ളവങ്ങളുണ്ടായത് ഇങ്ങനെകൂടിയാണ്. അതുകൊണ്ടുതന്നെ റൂസ്സോ പറയുന്നതുപോലെ ആധുനിക സമൂഹത്തിന്റെ അടിസ്ഥാനം ഒരു വ്യക്തിയും, സമൂഹവും തമ്മിലുള്ള ഒരു കരാറാണ്. ഈ കരാറിനാല്‍ നിര്‍ണയിക്കപ്പെട്ട സ്വാതന്ത്ര്യ പരിമിതിയില്‍ തൃപ്തി കണ്ടെത്തുന്നവരാണ് നാം ഓരോരുത്തരും. ഇതുകൂടി നിഷേധിക്കുവാനുള്ള ശ്രമം അതുകൊണ്ടുതന്നെ വ്യവസ്ഥിതിയെത്തന്നെ അട്ടിമറിച്ചിടും. 66-എ പോലെയുള്ള വകുപ്പുകള്‍ക്കെതിരെ കോടതിതന്നെ ഇടപെട്ടതിന്റെ പിന്നിലെ ചോതോവികാരം മറ്റൊന്നല്ല.
comments powered by Disqus. comments powered by Disqus
ഹരിതഗ്രാമം: ഒരു പരിവര്‍ത്തനത്തിന്റെ കഥ
മാറാരോഗികള്‍ക്ക് ആശ്വാസമായി സാന്ത്വന പരിചരണം
ഉണ്ണിരാജ: അറിവ് ആയുധമാക്കിയ സഖാവ്
കേരളത്തെ പിന്നോട്ട് നയിച്ച അഞ്ചു വര്‍ഷങ്ങള്‍
മരണാനന്തരം മനുഷ്യാവയവങ്ങള്‍ മണ്ണിനോ മനുജനോ ?
നടക്കാത്ത മൂന്നാം ബദല്‍ മോഹം
വിഴിഞ്ഞം: ഇടതു നിലപാട് ഞെട്ടിപ്പിക്കുന്നു
ഈ സര്‍ക്കാര്‍ കൂടെയുണ്ട്; എപ്പോഴും
സ്വദേശി ജാഗരണ്‍ മഞ്ച് എതിര്‍ത്താലും ബിജെപിയെ ആര്‍എസ്എസ് തടയില്ല
യുറോപ്പിലെ ആളൊഴിഞ്ഞ പള്ളികള്‍ വില്‍പ്പനക്ക്
മലയാളക്കരിയില്‍ ചെങ്കൊടി പാറലിന് 75 ആണ്ട്
തീവ്രവാദികളെ അമര്‍ച്ച ചെയ്യാനാവാതെ പാകിസ്ഥാന്‍
എണ്ണ വിപണി തകര്‍ച്ച ടെക്‌സാസിലെ എണ്ണക്കിണറില്‍ നിന്നും
മോറല്‍ പൊലിസിങിനെതിരെ കേരളത്തില്‍ ചുംബനവും ലണ്ടനില്‍ മുലയൂട്ടലും
പ്രായമേറുന്ന യുറോപ്പിന് കുടിയേറ്റക്കാരെ ആവശ്യം
യുദ്ധവീരന്‍ ഐഎന്‍എസ് വിക്രാന്തിനെ പൊളിച്ചടുക്കി
കമ്യുണിസ്റ്റുപാര്‍ട്ടികളുടെ കോണ്‍ഗ്രസ് വിരോധം സ്റ്റാലിനിസത്തിന്റെ ബാക്കി പത്രം
കുടിയേറ്റം: ചെകുത്താനും കടലിനുമിടയില്‍ യൂറോപ്പ്
എംവിആര്‍ വിഴിഞ്ഞത്തിന്റെ സാധ്യതകള്‍ കണ്ടറിഞ്ഞ ഭരണാധികാരി
എണ്ണ വിലയിലെ കുറവ്: റഷ്യക്കെതിരായ യുഎസിന്റെ രഹസ്യ യുദ്ധം
മലാലയെ ലോകം ആദരിക്കുമ്പോള്‍ പാകിസ്ഥാനില്‍ ഭ്രഷ്ട്
മദ്യവും ഫ്‌ളക്‌സും പിന്നെ തരൂറും
കൈലാഷ് സത്യാര്‍ഥി; അക്ഷീണനായ അവകാശസംരക്ഷകന്‍
യുവസംരംഭകര്‍ക്ക് വഴിയൊരുക്കി കേരളം (മുഖ്യമന്ത്രി എഴുതുന്നു)
മോദിക്കു യുഎസ് കോടതി സമന്‍സ്; കരിങ്കൊടികളും കാണേണ്ടി വന്നേക്കും
മഹാരാഷ്ട്രയിലെ മാറുന്ന തെരഞ്ഞെടുപ്പ് മുഖം
മദ്യ നിരോധനക്കാര്‍ സ്പിരിറ്റ് ലോബിയുടെ ആള്‍ക്കാരോ?
ഇസ്‌ളാമിക സ്റ്റേറ്റിനെതിരെയുള്ള പോരാട്ടത്തില്‍ ശത്രുവിന്റെ ശത്രു മിത്രം
ശീതയുദ്ധത്തിന്റെ പുതിയ ഘട്ടമായി യുെ്രെകന്‍ പ്രതിസന്ധി
നേട്ടങ്ങള്‍ക്കിടയിലും കേരളം പോകുന്നത് പിറകോട്ട്
All rights Reserved 2017 © Kerala Malar